Η γυναικάρα με τα κόκκινα (ταινία 1984)

Η γυναικάρα με τα κόκκινα είναι μια αμερικανική ρομαντική κωμωδία του 1984 σε σκηνοθεσία Τζιν Γουάιλντερ, ο οποίος και πρωταγωνιστεί. Ο Γουάιλντερ έγραψε επίσης το σενάριο, προσαρμόζοντάς το από την ταινία του Ιβ Ρομπέρ με τίτλο Συγγνώμη Μον Υπόθεση (Αν το μάθει η γυναίκα μου, χάθηκα!). Μαζί με τον Γουάιλντερ, συμπρωταγωνιστούν οι Ταρλς Γκρόντιν, Γκίλντα Ράντνερ, Τζόζεφ Μπολόνια, Τζούντιθ Άιβι και Κέλι Λεμπρόκ. Η ταινία κέρδισε Όσκαρ Καλύτερου Πρωτότυπου Τραγουδιού για το "I Just Called to Say I Love You", σε σύνθεση και ερμηνεία του Στίβι Γουόντερ.

Πλοκή 
Ένας διαφημιστής από το Σαν Φρανσίσκο, ο Θίοντορ Πιρς (Τέντι), διασκεδάζει και στη συνέχεια ερωτεύεται μια όμορφη γυναίκα, τη Σάρλοτ, της οποίας το κόκκινο φόρεμα φουσκώνει και σηκώνεται πάνω από το κεφάλι της όταν περνάει πάνω από μια σχάρα εξαερισμού και αποκαλύπτοντας το κόκκινο σατέν εσώρουχό της. Παρά το ενδιαφέρον του, ο Τέντι είναι ήδη ευτυχισμένος στον γάμο του με την Ντίντι, αλλά δεν μπορεί να βγάλει αυτή τη γυναίκα από το μυαλό του. Όταν ο φίλος του Τζο, που έχει εξωσυζυγική σχέση, εγκαταλείπεται από τη γυναίκα του, η οποία φεύγει με όλα τους τα υπάρχοντα, ο Τέντι αποθαρρύνεται και αποφασίζει να το ξεχάσει. Ωστόσο, όταν το λέει στους φίλους του Μπάντι, Τζο και Μάικλ, εκείνοι τον ενθαρρύνουν και όταν ξαναβλέπει τη γυναίκα από το παράθυρο του γραφείου του, προσπαθεί να της κλείσει ραντεβού, αλλά τηλεφωνεί κατά λάθος στην κυρία Μίλνερ, μια υπάλληλο της διαφημιστικής εταιρείας όπου εργάζεται που κολακεύεται από το ενδιαφέρον του.

Ο Τέντι δημιουργεί τις συνθήκες για να μπορέσει να πάει στο ραντεβού, αλλά η Ντίντι του λέει ότι η γειτόνισσά τους είπε να φροντίσουν το αγοράκι της. Η κυρία Μίλνερ παίρνει την εκδίκησή της λυγίζοντας την κεραία του αυτοκινήτου του Τέντι και γρατζουνώντας το αυτοκίνητό του. Η κυρία Μίλνερ προσπαθεί αργότερα να επανορθώσει, αλλά, όταν ο Τέντι βλέπει ότι αυτή πήρε το σημείωμα για το ραντεβού, τρέπεται σε φυγή και για άλλη μια φορά εκείνη παίρνει την εκδίκησή της χαλώντας το φρένο του αυτοκινήτου του Τέντι, με αποτέλεσμα αυτός να τρακάρει. Η κυρία Μίλνερ αργότερα συμπεριφέρεται φιλικά με τον Τέντι, επειδή άρχισε ήδη να βγαίνει με έναν άλλο συνάδελφο, προς μεγάλη αμηχανία του Τέντι. Η Σάρλοτ αργότερα συμφωνεί να βγει για δείπνο με τον Τέντι, αφού εκείνος το ζητά αποφασιστικά, αλλά για μία ακόμη φορά, τα σχέδιά του αποτυγχάνουν όταν λαμβάνει μια κλήση από τη Σάρλοτ που λέει ότι είναι στο Λος Άντζελες για δουλειά και να πάει να τη βρει. Ο Τέντι στέλνει ένα ψεύτικο τηλεγράφημα από τη δουλειά στον εαυτό του, λέγοντάς του να πάει στο Λος Άντζελες, αλλά λόγω ομίχλης στο αεροδρόμιο η πτήση του καταλήγει στο Σαν Ντιέγκο.

Ο Τέντι τελικά γνωρίζει τη Σάρλοτ, ένα μοντέλο από το Ηνωμένο Βασίλειο, πηγαίνει ιππασία μαζί της και μάλιστα την προσκαλεί να επισκεφθούν μαζί την νταντά του, αλλά όταν φτάνουν εκεί βρίσκουν ένα πάρτι έκπληξη με τους συγγενείς του και τη Ντίντι. Ο φίλος του Τέντι, Μπάντι, που πηγαίνει μαζί τους δανείζεται το αυτοκίνητό του και ως σοφέρ αφού έχασε ένα στοίχημα με τον Τέντι, δημιουργεί γρήγορα μια δικαιολογία για να μην προκαλέσει υποψίες. Αφού ο Μπάντι, ο Τζο και ο Μάικλ σκαρφίζονται ένα τέχνασμα για να τον πάνε στη Σάρλοτ, αυτός αλλάζει ριζικά το ντύσιμό του και αρχίζει να συμπεριφέρεται αδιάφορα για να προσπαθήσει να τραβήξει το ενδιαφέρον της αγαπημένης του.

Τα γεγονότα κορυφώνονται στο διαμέρισμα της Σάρλοτ, όπου προσκαλεί τον Τέντι στα σατέν σεντόνια της. Εκείνος ενθουσιάζεται, καθώς πρόκειται επιτέλους να ολοκληρώσει τη φαντασίωσή του, μέχρι που ο σύζυγός της, πιλότος αεροπορικής εταιρείας, επιστρέφει ξαφνικά σπίτι. Προσπαθώντας να δραπετεύσει, ο Τέντι καταλήγει στο γείσο του παραθύρου, κάτω από το οπίο μαζεύονται περαστικοί καθώς πιστεύουν ότι πρόκειται να αυτοκτονήσει, ενώ όλη η σκηνή απαθανατίζεται ζωντανά από την τηλεόραση. Η Ντίντι, που παρακολουθεί τη σκηνή στην τηλεόραση, δακρύζει πιστεύοντας ότι ο Τέντι το κάνει αυτό λόγω της δικής της απιστίας. Αφού ακούει τη Σαρλότ να κάνει έρωτα με τον σύζυγό της, αποφασίζει ότι το εγχείρημα δεν αξίζει τον κόπο και πηδά από το γείσο του παραθύρου περιμένοντας να τον πιάσουν οι πυροσβέστες. Ενώ πέφτει, ο Τέντι βλέπει μια όμορφη δημοσιογράφο που του χαμογελά, υπονοώντας ίσως μια άλλη καταδίωξη.

Διανομή 

 Τζιν Γουάιλντερ ως Τεντ Πιρς
 Κέλι Λεμπρόκ ως Σάρλοτ
 Γκίλντα Ράντνερ ως κυρία Μίλνερ
 Τσαρλς Γκρόντιν ως Μπάντι
 Τζόζεφ Μπολόνια ως Τζο
 Τζούντιθ Άιβι ως Ντίντι Πιρς
 Μάικλ Ζόρεκ ως Σέλι
 Μάικλ Χάντελστον ως Μάικλ

Παραγωγή

Ιστορικό 
Το 1975, ο Γουάιλντερ έκανε το σκηνοθετικό του ντεμπούτο στην ταινία Ο πιο πονηρός αδελφός του Σέρλοκ Χολμς. Η ταινία είχε οικονομική επιτυχία  και ακολουθήθηκε το 1977 από την ταινία Ο πιο μεγάλος εραστής του κόσμου, και πάλι με οικονομική επιτυχία.  Μεταξύ των δύο ταινιών, κυκλοφόρησε η γαλλική ταινία Αν το μάθει η γυναίκα μου, χάθηκα! καθώς και η συνέχειά της.

Η γυναικάρα με τα κόκκινα ήταν η πρώτη ταινία που σκηοθέτησε ο Γουάιλντερ μετά από επτά χρόνια.

Γυρίσματα 
Η Γυναίκα με τα κόκκινα γυρίστηκε το φθινόπωρο του 1983.

Μουσική 
Το πρωτότυπο σάουντρακ της ταινίας συντέθηκε από τον Στίβι Γουόντερ με εξαίρεση το "It's More Than You" του Μπεν Μπρίτζες, και περιλαμβάνει ερμηνείες των Γουόντερ και Ντιόν Γουόργουικ. Ο Γουόντερ κέρδισε Όσκαρ Καλύτερου Πρωτότυπου Τραγουδιού για το τραγούδι " I Just Called to Say I Love You". Το άλμπουμ έφτασε στο νούμερο 4 στο αμερικανικό τσαρτ Billboard 200, στο νούμερο ένα στο τσαρτ R&B Albums (για τέσσερις εβδομάδες) και στο νούμερο δύο στο Ηνωμένο Βασίλειο.  Έφτασε στο νούμερο ένα στα ιταλικά, ισπανικά και σουηδικά τσαρτ άλμπουμ.

Κυκλοφορία 
Η Γυναίκα με τα κόκκινα κυκλοφόρησε από την Orion Pictures στις Ηνωμένες Πολιτείες στις 15 Αυγούστου 1984.

Άλλα μέσα 
Η ταινία κυκλοφόρησε αρχικά σε VHS και LaserDisc και στη συνέχεια σε ντιβιντί.

Υποδοχή 
Η ταινία κέρδισε δημοσιότητα για την Κέλι Λεμπρόκ, ένα πραγματικό μοντέλο που έκανε το ντεμπούτο της στην οθόνη, ιδιαίτερα για τη σκηνή με το φόρεμα, μια παραλλαγή της εμβληματικής πόζας της Μέριλιν Μονρόε στην ταινία Επτά χρόνια φαγούρα.

Κριτικές 
Στο Rotten Tomatoes, η ταινία έχει βαθμολογία αποδοχής 33% με βάση κριτικές 18 κριτικών.  Στο Metacritic η ταινία έχει βαθμολογία 55 στα 100, με βάση κριτικές 10 κριτικών. 

Το περιοδικό Time έγραψε ότι η ταινία ήταν «μια από τις πιο πικάντικες απολαύσεις του φετινού καλοκαιριού, μια καλοφτιαγμένη σεξουαλική φάρσα κλασικών διαστάσεων. Εάν υπάρχει ένα άλογο που πρέπει να πέσει ή ένα αεροπλάνο αναγκαστεί να προσγειωθεί σε λάθος αεροδρόμιο, μπορείτε να είστε σίγουροι ότι ο Τέντι θα είναι εκεί".

Παραπομπές

Εξωτερικοί σύνδεσμοι 

 
 
 
 
Ταινίες παραγωγής Orion Pictures
Ταινίες που κέρδισαν Όσκαρ Καλύτερου Πρωτότυπου Τραγουδιού
Ταινίες γυρισμένες στο Σαν Φρανσίσκο
Ταινίες τοποθετημένες στο Σαν Φρανσίσκο
Αμερικανικές ρομαντικές κωμικές ταινίες
Ταινίες του 1984